Segja má að skákvertíðin hefjist með Stórmóti TR og Árbæjarsafns , en mótið fór fram í dag , annan sunnudag í ágúst eins og yfirleitt . Mæting fór fram úr björtustu vonum , sérstaklega þegar tekið er tillit til þess hversu margir fastagestir eru uppteknir við að verja hróður landans í konungdæminu sem landnámsmenn vorir flúðu á sínum tíma . 37 keppendur mættu til leiks á öllum aldri og fóru leikar þannig að 5 keppendur urðu efstir og jafnir með 5 og hálfan vinning af 7 mögulegum , gamli fléttumeistarinn Gylfi Þórhallsson , Ísfirðingurinn knái Guðmundur Gíslason , Íslandsmeistarinn fyrrverandi Jón Viktor Gunnarsson og svo hinir sterku A-liðsmenn Taflfélags Reykjavíkur Þorvarður Fannar Ólafsson og Daði Ómarsson .